b"\n_START_ARTICLE_\nPoble Nou \xe2\x80\x93 Zona Esportiva\n_START_SECTION_\nHist\xc3\xb2ria\n_START_PARAGRAPH_\nLa barriada del Poble Nou, anomenada aix\xc3\xad per la col\xc3\xb2nia de nouvinguts que van instal\xc2\xb7lar-s'hi durant els anys posteriors a la guerra civil en cases d'autoconstrucci\xc3\xb3, va n\xc3\xa9ixer en terrenys pertanyents al mas de Can Colomer, encara existent, situat fora dels l\xc3\xadmits del barri, proper a la carretera de Rellinars, que n'\xc3\xa9s un dels eixos juntament amb la riera del Palau, que neix aqu\xc3\xad de la conflu\xc3\xa8ncia entre la riera de Can Boguny\xc3\xa0 i el torrent de Can Candi. Les terres del barri estan travessades per un bon nombre de torrents a m\xc3\xa9s dels esmentats, com ara el de torrent de Ca n'Amat, el Mitger, el d'en Pere Parres, el d'en Sala i el de Sant Lle\xc3\xafr. La zona entorn de l'\xc3\x80rea Ol\xc3\xadmpica \xc3\xa9s posterior, ja que el complex esportiu no fou inaugurat fins al comen\xc3\xa7ament de la d\xc3\xa8cada del 1960."